Tunodo

An Tunodo zo luc'haj toerien, pilhaouerien ha klaskerien bara er Roc'h (Bro Dreger). Al luc'haj-mañ zo ur reizhad raganvioù-gour ennañ, bez' e kaver an dibarder-mañ e-barzh al langaj kemener ivez.

Gerdarzh: ar ger tunodo a dalv "gerioù" (tunod = ger), e Bro Dreger e vez graet al liester gant an dibenn "-o" lec'h ma vez skrivet "-où" e Peurunvan. Chomet eo ar ger tunodo dindan ar stumm-mañ e Peurunvan dre ma'z eo anv al luc'haj.

 Ar raganvioù-gour 
Ar raganvioù-gour zo savet gant ar raganvioù-perc'hennañ a zo heuliet gant ar rannig "jez". Ma lakaer ur verb goude, n'eus ket ezhomm lakaat ouzhpenn ar rannig "a", neuze ne vo ket graet ar c'hemmadur dre-vlotaat (gw. studiadenn Narcisse Quellien).

Sed amañ ar raganvioù-gour e Tunodo gant un droidigezh en o c'hichen :
+MeMa jezTeDa jezEñE jezHiHe jezNiHon jezHon jezoùC'hwiHo chezHo chezoùIntO jezO jezoù
El liester e c'hall bezañ ar rannig "jez" gant ul liester e "-où" (jezoù).

Skouerioù er frazennoù :

- Ma jez malañ eltriz = Me a zebr bara

- Ho chezoù (pe ho chez) zo miñson = C'hwi zo drouk

- Da jez 'z aio da dortal = te a yelo da gousket

 An daou anv-gwan : gourt ha miñson 

E Tunodo zo daou anv-gwan, unan evit an traoù a zo mat : gourt hag a dalv kement a "mat", "yac'h", "brav", hag all... Unan all zo evit an traoù a zo fall : miñson.
Ar gerioù-mañ a zo implijet ivez evit lâr "ya" ha "ket", da skouer :

- Tremenet eo an daouzeg Abostol ? - Miñson = Deuet eo kreisteiz ? - N'eo ket

Bez' ez eus un trede anv-gwan el luc'haj-mañ : minik (bihan).

 Un nebeud gerioù 

+KenyezhTunodoAA-dreuzSkoeñsAmannLanteozAvelAn Aotrou KêravelAzez !Boz !<p align="left">BBaraEltrizBegKlankBelegRatonBeredTortourBotoùSkalpinoùBugaleKelien minikBugelMinik<p align="left">CHCharkuterPaotr al logod<p align="left">C'HC'hoariJetig<p align="left">DDiaoulBichDourWater<p align="left">GGwregGwammel<p align="left">HHolenMadelen<p align="left">KKazhGrefier<p align="left">LLagadLetern<p align="left">MMorzholTok-tok<p align="left">NNozNoter<p align="left">PPredTalar<p align="left">TTadAnjezToerienPaotred an tok-tok<p align="left">YYarBruantez

 Mont pelloc'h ganti 
L'argot des nomades en Basse-Bretagne, gant Narcisse Quellien, adembannadur (Skol Vreizh)
Geriaoueg luc'hajoù ar brezhoneg, gant Divi Kervella (Dastumad Teñzor ar brezhoneg), An Alarc'h, 2003.
 La Roche Derrien et ses environs, Ernest Le Barzic.
 Un exemple d'argot breton : le tunodo, gant Narcisse Quellien, Émile Ernault, Alain Le Diuzet, Ernest Le Barzic. Adembannadur ha rakskrid gant Divi Kervella. Embannadurioù Label LN (Gwitalmeze), miz Du 2004.

 Gwelet ivez 
 Langaj chon
 Luc'haj ar Forest-Fouenant
 Langaj kemener
 Lugaj kouter
 Projur

Rummad:Brezhoneg